Noni Madueke

**Chukwunonso Tristan** "**Noni**" **Madueke** (lahir 10 Mac 2002) ialah seorang pemain bola sepak profesional Inggeris yang bermain sebagai pemain sayap untuk kelab Liga Perdana Inggeris, Arsenal dan Pasukan kebangsaan England.

## Kehidupan awal
Madueke merupakan berketurunan Igbo Nigeria. Lahir di Barnet, Greater London, beliau berpindah ke kampung kecil di Wintelre bersama ibunya selepas menandatangani PSV Eindhoven.

## Kerjaya kelab
### Kerjaya awal
Madueke menyertai Crystal Palace pada usia sembilan tahun dan menghabiskan tiga tahun di kelab itu. Beliau kemudiannya menyertai Tottenham Hotspur; beliau menjadi kapten pasukan bawah-16 dan membuat penampilan pertama di bawah-18 pada usia 15 tahun.

### PSV Eindhoven
Madueke menandatangani kelab Belanda, PSV Eindhoven pada Jun 2018 dengan kontrak tiga tahun, menolak tawaran daripada Manchester United dalam proses itu. Pada 26 Ogos 2019, Madueke membuat penampilan pertama seniornya dalam Eerste Divisie untuk Jong PSV, masuk sebagai pemain gantian minit ke-64 dalam kekalahan 1–0 kepada MVV Maastricht.

Selepas membuat penampilan pertama untuk pasukan utama PSV pada 19 Januari 2020, dalam keputusan seri 1–1 menentang VVV-Venlo, Madueke memecah masuk ke dalam pasukan PSV sepenuhnya semasa musim 2020–21, menjaringkan gol pada permulaan pertamanya untuk kelab itu dalam kemenangan 2–1 menentang Emmen pada 19 September 2020. Madueke menamatkan musim dengan tujuh gol Eredivisie. Beliau kemudiannya digambarkan sebagai mempunyai kempen "breakout", dengan sembilan gol dan lapan assist dalam semua pertandingan.

Pada 7 Ogos 2021, Madueke menjaringkan dua gol dalam kemenangan 4–0 dalam Perisai Johan Cruyff menentang Ajax, seterusnya membantu menamatkan rentetan 17 perlawanan tanpa kalah Ajax. Pada 26 Ogos, Madueke menandatangani kontrak baharu dengan PSV, mengekalkannya di kelab itu sehingga 2025. Beliau juga diberikan jersi nombor 10.

### Chelsea
Pada 20 Januari 2023, kelab Liga Perdana Inggeris, Chelsea menandatangani Madueke dengan kontrak tujuh setengah tahun, dengan anggaran bayaran perpindahan sebanyak £28.5&nbsp;juta (€33&nbsp;juta). Beliau menjaringkan gol pertamanya untuk kelab itu pada 2 Mei, dalam kekalahan liga 3–1 di tempat lawan kepada Arsenal.

Menjelang musim 2024–25, Madueke menyatakan bahawa pertikaian antara rakan sepasukan Enzo Fernández dan Wesley Fofana (dengan Fofana menuduh Fernandez tentang isu perkauman), akan diselesaikan.

Madueke menjaringkan hatrik pertama dalam karier seniornya dalam kemenangan 6–2 di tempat lawan ke atas Wolverhampton Wanderers pada 25 Ogos 2024, setelah mendapat kecaman pada awal hari kerana menghina bandar Wolverhampton, menyatakan bahawa *"everything about this place is shit"* dalam cerita Instagram. Cerita itu kemudiannya dipadamkan, dan beliau meminta maaf selepas perlawanan, mengatakan bahawa ia "tidak bermaksud untuk keluar di sosial saya seperti itu" dan bahawa beliau "pasti Wolverhampton adalah sebuah bandar yang indah".

## Kerjaya antarabangsa
### Kerjaya belia
Madueke telah mewakili England di peringkat remaja, menjaringkan dua gol untuk pasukan bawah-17 dalam perlawanan kelayakan menentang Denmark dan merupakan ahli skuad di Kejohanan Remaja B-17 UEFA 2019.

Madueke membuat penampilan pertama dalam B18 sebagai pemain gantian pada minit ke-70 semasa kemenangan 3–2 ke atas Australia di De Montfort Park pada 6 September 2019. Beliau membuka penjaring golnya untuk B18 semasa kemenangan 2–0 ke atas Korea Selatan di North Street pada 10 September 2019.

Pada 15 Mac 2021, Madueke menerima panggilan pertama England B21 sebagai sebahagian daripada skuad Singa Muda untuk Kejohanan Remaja B-21 UEFA 2021 dan membuat penampilan pertama sebagai permulaan dalam perlawanan kumpulan kedua, kekalahan 2–0 kepada Portugal pada 28 Mac 2021. Beliau menjaringkan gol pertamanya untuk B21 dalam kemenangan persahabatan 4–0 ke atas Perancis pada 25 Mac 2023.

Pada 14 Jun 2023, Madueke telah dimasukkan ke dalam skuad England untuk Kejohanan Remaja B-21 UEFA 2023. Beraksi dalam semua enam perlawanan negaranya, Madueke membantu England memenangi kejohanan itu tanpa melepaskan satu gol pun.

### Kerjaya senior
Pada 29 Ogos 2024, Madueke telah dipanggil menyertai skuad England buat kali pertama untuk perlawanan Liga Negara-Negara UEFA menentang Republik Ireland dan Finland. Beliau memulakan kerjaya pada 10 September 2024 menentang Finland di Stadium Wembley, masuk sebagai pemain gantian untuk Bukayo Saka pada minit ke-66, di mana dia membantu menjaringkan gol kedua Harry Kane pada sepuluh minit kemudian ketika England menang 2–0.

## Gaya permainan
Selepas menandatangani kontrak dengan PSV pada Jun 2018, Madueke disifatkan oleh kelab itu sebagai "pemain tengah kaki kiri yang kreatif dan kuat dari segi fizikal". Pengurusnya di PSV, Roger Schmidt, menyatakan bahawa Madueke "boleh membaca situasi, mendapatkan kedudukan yang betul dan berada di tempat yang betul". BBC menyifatkan beliau sebagai "penyerang langsung, kuat dan serba boleh" yang diilhamkan oleh Cristiano Ronaldo. Madueke terkenal dengan kepantasan dan kebolehan menggelecek.

## Statistik kerjaya
### Kelab

## Antarabangsa

## Pencapaian
**PSV Eindhoven**
*Piala KNVB: 2021–22
*Piala Perisai Johan Cruyff: 2021

**Chelsea**
*Naib Juara Piala EFL Inggeris: 2023–24 

**England B21**
*Kejohanan Remaja B-21 UEFA: 2023

## Rujukan

## Pautan luar
*Profil di laman web Chelsea F.C.
*Profil di laman web Persatuan Bola Sepak
*